**Referat møde i ANIS’ Myndighedsudvalg 17. august 2017 10.00-11.30**

Sted: S20

**Til stede:** Anne Braad Kudahl, Mette S. Herskin, Lene Munksgaard, Peter Lund, Hanne Damgaard Poulsen

**Afbud:** Klaus Horsted

**Dagsorden**

1. Godkendelse af dagsorden
2. Meddelelser
3. Siden sidst: status akutopgaver (Anne) og status arbejdsprogram-opgaver (Hanne)
4. Første halvårs-afrapportering (kort orientering ved Anne)
5. Interne ANIS-processer omkring myndighedsprojekter. Diskussion af udkast fra KLI (Bilag 1 og 2)
6. Diskussion om og udpegning af indsatskoordinator og kontaktpersoner fra ANIS (Bilag 3)
7. Punkter til næste ordinære møde
8. Evt.

Vedhæftet:

Bilag 1: Processen omkring myndighedsprojekter-ANIS

Bilag 2: Paradigme for projektbeskrivelse af myndighedsopgaver 20170323

Bilag 3: Skabelon indsatskoordinatorer og kontaktpersoner 02082017

**Referat**

**Ad 1.** Godkendt

**Ad 2.** Afbud fra Klaus Horsted. De punkter han var ansvarlig for udskydes til næste møde d. 20 september. DCA afholdt orientering om myndighedsbetjeningen d. 28. juni. Samme dag offentliggjorde ministeriet, at aftalen fremover ville blive konkurrenceudsat. Niels Halberg fortalte, at den nuværende aftale gælder til udløbet af 2020.

**Ad 3.** Anne orienterede om to akutopgaver. 1. Artsbestemmelse af et dyr i bur, 2. Forberedelse til Sante F audit, hvor kontrollanter fra EU kontrollerer, at Fødevare-og veterinærområdet overholder de gældende EU-regler. Der er kontrollanternes besøg i oktober 2017 fokus på halekupering af grise. Det er aftalt, at Lene Juul Pedersen mødes med dem. Relevante projektbeskrivelser og resultater er sendt som forberedelse til mødet.

Arbejdsprogramopgaver: To opgaver, hvor Peter er tovholder, er blevet skubbet. Begge er om metan, og begge opgaver skubbes til 2018 men startes op i slutningen af 2017. Den ene opgave - om roer – er koordineret med MAF ansøgning (indsendt d. 14. august). Zinkopgaven er ligeledes pga. mangel på mandskab skubbet, så den starter sidst på året (2017) og kører frem til 2020. Søren Krogh har overtaget tovholderrollen for de tre opgaver indenfor grønt protein, men budgetmæssigt skal opgaven/rne aftales færdigt i august/september mht. bemanding/økonomi. Opgaven om forsyning med protein til økologisk produktion er udsat til 31. oktober (Sanna er tovholder), men svaret vedr. selvforsyningsgraden (protein) skal afleveres inden 1. september (Hanne og John laver svaret). Opgaven vedr. vand er bestilt, ligesom den lille opgave om lammehaler er forhandlet på plads. Derimod er opgaven vedr. gait score ikke helt på plads endnu.

**Ad 4.** Afrapporteringsskemaet (fra DCA) opdateres af Anne og Hanne i uge 35 og returneres. DCA ønsker også at få positive historier og ikke bare ’negative’ omkring årsager til forsinkelser af afleveringer mv. ANIS har heldigvis ikke de store problemer med forsinkelser og er gode til at få aftalt udsættelse i samarbejde med rekvirenterne, hvor der måtte være behov. Af ’gode historier’ kan bl.a. nævnes (eksempler): at det på trods af fugleinfluenza er lykkedes at komme langt i de aftalte projekter om fjerkræ (flere store længerevarende projekter); Anja Brink Ribers review (publiceret i Poultry Science) er blevet rost på tidsskriftets hjemmeside og er allerede højt citeret; Anne Braad Kudahls opgave om identifikation af risikofaktorer for nedsat velfærd har også givet anledning til positive reaktioner og vil formentlig danne basis for nye samarbejdsprojekter med bl.a. SEGES; der er ligeledes kommet meget positiv respons fra styrelserne til flere afleverede opgaver, herunder rapporten om mavesår, om zink og kobber, normtalsopdateringen mv. MBU’s medlemmer er ikke vidende om, at der er kommet negative tilbagemeldinger til de afleverede opgaver. Derimod er det ikke altid, at tovholderne får tilbagemeldinger, selv om der er fremført ønske om større grad af feed-back.

Peter nævnte, at vi har fået en henvendelse fra Tavs Nyord om deltagelse i et bilateralt forum med ministeriet/styrelser om emissioner. Han skal deltage vedr. emission af metan. Peter og Hanne skal deltage vedr. de generelle emissioner (i forlængelse af normtalsarbejdet).

**Ad 5.** Bilag 1 (Processen omkring myndighedsprojekter-ANIS) og Bilag 2 (Paradigme for projektbeskrivelse af myndighedsopgaver 20170323) blev gennemgået med følgende kommentarer: For at undgå forvirring skal begrebet ´Tema/temaer’ ændres til de nugældende termer (ydelsesområder og indsatsområder). Specifikke navne foreslås fjernet for at sikre længere holdbarhed af notatet. Der mangler links til nogle relevante aftaler, notater mv. Yderligere tilføjelser/rettelser til de to oplæg modtages senest mandag (21. august), hvorefter HDP samler og sender MBU’s forslag til KLI.

Det er vigtigt, at ANIS gennem en åben proces sikrer en god forberedelse herunder identifikation af nye myndighedsbetjeningsrelevante opgaver før rulningerne af myndighedsaftalen. MBU vil derfor arbejde videre med den inddragende proces, som også har til formål at klæde KLI bedst muligt på til chefmøderne. Møder med alle relevante kontorer i styrelserne skal konkretiseres, og tidspunkt for møder i 2018 skal aftales hurtigst muligt. MBU vil derfor tage dette op som et punkt på næste møde, herunder også nye former for en inddragende proces i ANIS.

**Ad. 6.** Skemaet (Bilag 3: oversigt over de tre DCA ydelsesaftaler med tilhørende indsatsområder) blev gennemgået, og forslag til ’indsatskoordinator’ og kontaktpersoner blev angivet, hvor MBU vurderede, at det var relevant for ANIS at have koordinator/kontaktperson. MBU foreslår, at ANIS bliver koordinator for 4 indsatsområder (Dyreadfærd og velfærd; Foder og ernæring; Næringsstofkredsløb og husdyrgødning; Produktionssystemer, management og rådgivning). MBU ønsker endvidere, at ABK bliver den gennemgående kontaktperson for alle ANIS relevante områder til sikring af overblik og håndtering af opgaver. Endelig ønsker MBU, at ABK suppleres af andre fagpersoner til at sikre bredden i ANIS for de indsatsområder, hvor MBU vurderer det er relevant.

 **Ad. 7.** Punkter til næste møde:

* MBU initiativ vedr. identifikation af nye myndighedsbetjeningsrelevante forskningsemner (forberedelse af den årlige rulning af aftalen med MFVM), herunder møder med relevante kontorer i FVST, LFST mv.
* Konkurrenceudsættelse

Samt udsatte punkter pga. Klaus Horsted’s afbud:

* Nyt fra DCA (Klaus)
* Kvalitetssikring: hvad gør DCA, hvordan følger ANIS op? Infomøde? (Klaus H.)
* Kompetencemiddelfonden – skal der søges midler til konflikthåndtering indenfor myndighedsbetjeningen? DCA?

**Ad. 8.** Intet.